钦定古今图书集成/明伦汇编/官常典/第649卷 > 林功懋
## 钦定古今图书集成/明伦汇编/官常典/第649卷 > 林功懋

按《广东通志》：“功懋，字以谦，漳浦人。嘉靖十一年壬辰
进士，知东莞县。才识明敏，严驭胥吏，宽恤里甲，滞狱
积案为之一清。尝榷税番船，贿赂一无所受。时指挥
王宠偕行，闻之慨然曰：‘独文臣不爱钱乎’？亦峻拒之。
彝人叹服，为筑却金亭。有巨寇许折桂，既降而恣横
不悛，执而惩之，卒毙于狱，民称快焉。擢户部主事，历”
四川副使。